Talext d yiwen n ṣṣenf n wakal yesɛan leɣri, teshel i umsal, tettawi-tt-id tmeṭṭut ansi yebɛed lḥal, iwakken ad taf talaɣt yelhan i umsal, ilaq ad teɛteb ad tɣiz aṭas, mi tt-id-tewwi ad tt-tefser i yiṭij, imiren ad tebdu deg ufran-is ad tekkes aẓru ma yella, ad tt-ssefsi ma yella ukennur n wakal, sakin ad t-terr ɣer uɣarbal ad t-tsif alma yuɣal d aɣebbar s yin akkin ad tssebzeg deg waman zeddigen, ad d-teddem afrur(d ijeqḍuren i teddezent s ufexxar yeṛẓen) neɣ ad ddzent tafezza (ccɣel n lemleḥ ssexlaḍen-tt i wakal), mi yuɣal am ṛmel ad ttesdukel d talaɣt-nni ibezgen yakan, Ad tqqis sin imuren n talext, yiwen n ufrur i wakken ad tessemlil talext-nni, ad tt-teǧǧ ad tebzeg sin wussan neɣ tlata, amexluḍ-agi ttekksent-t-id d ikennuren.